02/07/2018 | Administración LocalMunicipal
Vilasantar
Publicación definitiva das ordenanzas do imposto de bens inmobles, do imposto de actividades económicas e do imposto de construcións, instalación e obras do Concello de Vilasantar

Aprobación definitiva de modificación da Ordenanza reguladora do Imposto de Bens Inmobles, do Imposto de Actividades Económicas e do Imposto de Construcións, instalacións e obras do Concello de Vilasantar O Pleno do Concello de Vilasantar, na sesión extraordinaria realizada o día 7 de marzo de 2018, acordou a aprobación inicial da modificación da Ordenanza reguladora do Imposto de bens inmobles, do Imposto de actividades económicas e do Imposto de construcións, instalacións e obras do Concello de Vilasantar. De conformidade co disposto no artigo 17, apartados 1 e 2, do Real decreto lexislativo 2/2004, do do 5 de marzo, polo que se aproba o texto refundido da Lei reguladora das facendas locais, o dito acordo expúxose no taboleiro de anuncios do Concello, procedéndose á súa publicación no BOP n.º 82, do 2 de maio de 2018. Rematado o período de exposición pública de 30 días ao cal se refire o apartado 1 do mencionado artigo 17 sen terse presentado reclamación ningunha, e de conformidade co preceptuado no apartado 3 do citado artigo, enténdese definitivamente adoptado o acordo sen necesidade de novo acordo plenario. Consonte dispón o apartado 4 do artigo 17 indicado, procédese de seguido á publicación do texto íntegro das ordenanzas, que entrarán en vigor o día que se di en cada ordenanza. ORDENANZA FISCAL NÚMERO 9, REGULADORA DO IMPOSTO SOBRE ACTIVIDADES ECONÓMICAS Artigo 1.º De conformidade co previsto no artigo 88 da Lei 39/1988, do 28 de decembro, para as actividades exercidas neste municipio, establécense a seguinte escala de coeficientes atendendo á categoría fiscal da vía pública onde radique a actividade económica: Categorías fiscais. Coeficiente 1. 0,8 2. 0,7 Artigo 2.º.–Bonificacións. De acordo co establecido no artigo 89.2 da Lei 39/1988, do 28 de decembro, establécense as seguintes bonificacións a aplicar sucesivamente sobre a cota correspondente: a) Establécese unha bonificación de ata o 95 por cento da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais. A gradación da porcentaxe de bonificación aplicarase do seguinte xeito: – Ata 95 por cento pola creación de máis de 20 postos de traballo. – O 75 por cento pola creación de entre 11 e 20 postos de traballo. – O 50 por cento pola creación de ata 10 postos de traballo. Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Esta bonificación manterase unicamente durante tres exercicios orzamentarios. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. b) Utilización de enerxías renovables ou sistemas de coxeración conforme ao apartado c) do artigo 89.2 o 50%. Disposición final A presente Ordenanza fiscal entrará en vigor o mesmo día da súa publicación no Boletín Oficial da Provincia e será de aplicación dende o día 1 de xaneiro de 2019, permanecendo en vigor ata a súa modificación ou derrogación expresa. ORDENANZA FISCAL N.º 3, SOBRE IMPOSTO SOBRE CONSTRUCIÓNS, INSTALACIÓNS E OBRAS Artigo 1.º.–Fundamento e natureza No uso das facultades concedidas polos artigos 133.2 e 142 da Constitución e polo artigo 106 da Lei 7/ 1985, do 2 de abril, reguladora das bases de réxime local, e de conformidade co disposto nos artigos 15 a 19 da Lei 39/1988, do 28 de decembro, reguladora das facendas locais, modificada polo Real Decreto Lexislativo 2/2004, do 5 de marzo, este concello establece o imposto sobre construcións, instalacións e obras que se rexerá pola presente ordenanza fiscal, que atende ó previsto no artigo 57 da citada Lei 39/1988. Artigo 2.º.–Feito impoñible.1.–Constitúe o feito impoñible do Imposto a realización no termo municipal de Vilasantar de calquera construción, instalación ou obra para a que se esixa a obtención da correspondente licenza de obras ou urbanística, obtivérase ou non a devandita licenza, sempre que a súa expedición corresponda a este Concello.2.–Son construcións, instalacións e obras suxeitas ó imposto todas aquelas na que a execución implique a realización do feito impoñible definido no apartado anterior e, en particular, as seguintes: a) As obras de nova planta e de ampliación de edificios, ou necesarias para a implantación, ampliación, modificación ou reforma de instalacións de calquera tipo. b) As obras de modificación ou de reforma que afecten á estrutura, ao aspecto exterior ou á disposición interior dos edificios, ou que incidan en calquera clase de instalacións existentes. c) As obras provisionais. d) A construción de vaos para a entrada e saída de vehículos das fincas na vía pública. e) As construcións, instalacións e obras realizadas na vía pública por particulares ou polas empresas subministradoras de servizos públicos, que corresponderán tanto as obras necesarias para a apertura de calas e pozos, colocación de postes de soporte, canalizacións, conexións e, en xeral, calquera remoción do pavimento ou beirarrúas, como as necesarias para a reposición, reconstrución ou amaño do estragado coas calas mencionadas. f) Os movementos de terra, tales como desmontes, explanacións, escavacións, terraplenados, salvo que estes actos estean detallados e programados como obras a executar nun proxecto de urbanización ou edificación aprobado ou autorizado. g) As obras de peche dos solares ou dos terreos e dos valados, os andamios e as andamiaxes de precaución. h) A nova implantación, a ampliación, a modificación, a substitución ou o cambio de emprazamento de todo tipo de instalacións técnicas dos servizos públicos, calquera que sexa seu emprazamento. i) Os usos e instalacións de carácter provisorio. l) A instalación, reforma ou calquera outra modificación dos soportes ou valados que teñan publicidade ou propaganda. ll) As instalacións subterráneas dedicadas aos aparcamentos, as actividades industriais, mercantís ou profesionais, aos servizos públicos ou a calquera outro uso ao que se destine o subsolo. m) A realización de calquera outra actuación establecida polos plans de ordenación ou polas ordenanzas que lles sexan aplicables como suxeitas a licenza municipais, sempre que se trate de construcións, instalacións ou obras. n) Derrubamentos. ñ) Aliñacións e rasantes. o) As que se realicen en cemiterios. p) Calquera outra construción, instalación ou obra que precise licencia de obra ou urbanística.3.–Quedan tamén incluídas no feito impoñible do imposto, as construcións, instalacións e obras que se realicen en cumprimento dunha orde de execución municipal ou aquelas outras que requiran a previa existencia dun acordo aprobatorio ou dunha concesión. Nestes supostos a licenza aludida no apartado 1, considerarase outorgada unha vez ditada a orde de execución, adoptado o acordo ou adxudicada a concesión polos órganos municipais competentes, con cumprimento da tramitación preceptiva, e legalmente notificado o acto administrativo o interesado. Artigo 3.º.–Supostos de non suxeición. Non estarán suxeitas ao imposto regulado na presente ordenanza: a) As obras, construcións e instalacións que, debendo ser entregadas ao Patrimonio Municipal, fosen executadas por outras administracións públicas en virtude de convenio de colaboración ou cooperación co Concello. b) as obras, construcións e instalacións realizadas por entidades de interese público ou asociacións veciñais en bens de uso ou servizo público municipal, coa autorización previa do órgano correspondente. c) as obras que consistan en construción e reconstrución de muros, como consecuencia da necesidade de ensanche das vías públicas se se efectuou a cesión gratuíta dos terreos polos propietarios. d) A execución de obras de urbanización realizadas polos propietarios afectados, sempre e cando se entreguen posteriormente ao Patrimonio municipal. e) as obras realizadas nos centros públicos e nos centros privados concertados sempre que estas se realicen nos niveis de educación obrigatoria. Artigo 4.º.–Exencións e bonificacións.1. Esta exenta do pagamento do imposto a realización de calquera construción, instalación ou obra da que sexa dono o estado, as comunidades autónomas ou as entidades locais, que estando suxeitas a este, sexan directamente destinadas a estradas, ferrocarrís, portos, aeroportos, obras hidráulicas, saneamentos de poboacións e das súas augas residuais, aínda que a súa xestión se leve a cabo por organismos autónomos, tanto si se trata de obras de investimentos nova como de conservación.2. BONIFICACIÓNS. A cota do imposto sobre construcións, instalacións e obras será susceptible de bonificación nos seguinte supostos: Establécese unha bonificación de ata o 95% para as construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. A gradación da porcentaxe de bonificación aplicarase do seguinte xeito: – Un 95 por cento pola creación de máis de 20 postos de traballo. – Un 75por cento pola creación de entre 11 e 20 postos de traballo. – Un 50 por cento pola creación de ata 10 postos de traballo. Esta bonificación será de aplicación unicamente a aquelas construcións, instalacións ou obras destinadas a implantación dunha nova actividade económica ou empresarial, así como a aquelas outras que consistan nunha ampliación das instalacións sempre e cando implique creación de emprego. O emprego comprometido deberá manterse, cando menos, un período de tres anos dende o inicio da actividade polo suxeito pasivo. Tal circunstancia deberá ser acreditada por este ante os servizos tributarios do concello dentro dos 15 días seguintes ao remate de cada trimestre. O non cumprimento deste requisito dará lugar o inicio do correspondente expediente de reintegro. Corresponderán ditas declaracións ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Artigo 5.º.–Suxeitos pasivos e substitutos do contribuínte.1.–Son suxeitos pasivos deste imposto a título de contribuíntes as persoas físicas ou xurídicas e as entidades a que se refire o artigo 35.4 da Lei 58/2003, do 28 de decembro, que sexan donos das construcións, instalacións ou obras, sexan ou non propietarios do inmoble sobre o que se realicen aquelas. Os efectos deste punto terán a consideración de donos das construcións instalacións ou obras quen soporten os gastos ou costos que comporten a súa realización.2.–Teñen a consideración de suxeitos pasivos substitutos do contribuínte, no caso de que a construción, instalación ou obra non sexa realizada polo suxeito pasivo contribuínte, quen soliciten as correspondentes licenzas ou realicen as construcións, instalacións ou obras. Para a aplicación deste apartado considerarase substituto de primeiro grado ao solicitante da licenza e contra este obrigado exercitarase a acción administrativa dirixida ao cobro do imposto. Cando non exista solicitude de licencia esixirase a presentación da declaración e o ingreso, á empresa que realice a construción, instalación ou obra.3.–O substituto poderá esixir do contribuínte o importe da cota tributaria satisfeita. Artigo 6.º.–Base impoñible. A base impoñible do imposto está constituída polo custo real e efectivo da construción, instalación ou obra; e se entende por tal, a estes efectos, o custo de execución material de aquela Non formarán parte de dita base o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin os honorarios de profesionais, o beneficio empresarial do contratista nin calquera outro concepto que non integre o custo de execución material. “Artigo 7.º.–Tipo de gravame e cota tributaria. A cota íntegra do imposto será o resultado de aplicar á base impoñíbel o tipo de gravame, segundo o orzamento, que se estabelece a continuación: – Construcións, instalacións e obras cun orzamento de execución material inferior a 300.000,00 euros: 2,40% – Construcións, instalacións e obras cun orzamento de execución material igual ou superior a 300.000,00 euros e inferior a 600.000,00 euros: 2,80%. – Construcións, instalacións e obras cun orzamento de execución material igual ou superior a 600.000,00 euros: 3,00%”. – As obras que teñan a consideración legal de obras menores e non necesiten, en consecuencia, redacción de proxecto técnico, o, tipo de gravame será do 2%. Artigo 8.º.–Devengo do imposto.1.–A obriga de contribuír nace no intre de se comezar a construción, instalación ou obra, mesmo nos casos en que comece sen ter obtido a licenza que proceda.2.–Os efectos de este imposto, entenderanse iniciadas as construcións, instalacións ou obras, salvo proba en contrario, cando fora concedida a preceptiva licenza municipal; no momento no que sexa retirada a devandita licenza polo interesado ou o seu representante, ou noutro caso, ao mes da data do Decreto ou do acordo da Xunta de Goberno Local Artigo 9.º.–Normas de xestión.1. Os suxeitos pasivos virán obrigados a presentar solicitude de licencia urbanística, acompañada dos correspondentes presupostos, nos casos e modos que sinala a normativa aplicable ao solo e á edificación, tanto estatal, como autonómica e local. A solicitude de licenza urbanística terá o valor de declaración tributaria, por canto dos presupostos que acompañan a aquela deducirase a base impoñible do imposto. De non mediar solicitude de licenza antes do inicio das obras, a conduta, sen prexuízo das súas repercusións urbanísticas, constituirá unha infracción tributaria, segundo o disposto no artigo 11 desta Ordenanza.2. Concedida a licenza ou adoptado o acordo aprobatorio ou autorización en relación coas construcións, instalacións e obras que se realicen en cumprimento dunha orde de execución municipal e, en todo caso, no prazo máximo dun mes contado a partir do momento no que se inicie a construción, instalación ou obra, incluso cando non fose solicitada, concedida ou denegada aínda a devandita licenza, o suxeito pasivo estará obrigado a abonar a liquidación pertinente nos prazos establecidos no artigo 62.2 da Lei 58/2003, do 17 de decembro, Xeral Tributaria, sen que o pagamento comporte ningún tipo de acto declarativo de dereito a prol daqueles. A base impoñible para esta liquidación determinarase en función do presuposto presentado polos interesados, sempre que o mesmo estivera visado polo Colexio Oficial correspondente cando elo constitúa un requisito preceptivo. Noutro caso, a base impoñible será determinada por la oficina técnica municipal.3.–O pagamento da liquidación practicada terá carácter provisorio e será a conta da liquidación definitiva que se practique unha vez rematadas as construcións, instalacións ou obras.4.–Tendo en conta a obra realizada e o seu custo real e efectivo, o Concello, previa comprobación, poderá modificar a base impoñible a que se refiren os apartados anteriores, facendo a correspondente liquidación definitiva, e esixindo ou reintegrando ao suxeito pasivo a cantidade que resulte. Para estes efectos, e no caso de que se modificara o proxecto inicial das construcións, instalacións ou obras e se incrementara o presuposto, unha vez aceptada a modificación pola Administración municipal os suxeitos pasivos están obrigados a facer o ingreso da liquidación complementaria pola diferenza entre o presuposto inicial e o modificado con suxeición a prazos, requisitos e efectos indicados nos apartados anteriores.5.–No caso de que non se executen as construcións, instalacións ou obras, o interesado terá dereito á devolución do ingresado, unha vez que formule renuncia expresa á licenza ou caducara a licenza.6.–Nos supostos de licenzas concedidas en virtude da aplicación das normas sobre silencio administrativo, o pagamento do imposto deberá realizarse antes de dar comezo as obras. Artigo 10.º.–Infraccións e sancións. Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, Xeral tributaria. Disposición derradeira A presente modificación da ordenanza fiscal foi aprobada polo pleno da corporación o día sete de marzo de 2018. Entrará en vigor no día da súa publicación no BOP e comezará a aplicarse a partir do día seguinte ao da mencionada publicación, continuando vixente en canto non se acorde a súa modificación ou derrogación expresa. ORDENANZA FISCAL N.º 1, REGULADORA DO IMPOSTO DE BENS INMOBLES Artigo 1.º De conformidade co previsto no artigo 73 da Lei 39/1988, do 28 de decembro, o tipo de gravame do Imposto sobre Bens Inmobles, aplicable neste municipio, queda fixado nos termos que se establecen no artigo seguinte. Artigo 2.º.–Tipos.1. O tipo de gravame do Imposto sobre bens inmobles aplicable aos bens de natureza urbana, queda fixado no 0,50%. 2. O tipo de gravame do Imposto sobre bens inmobles aplicable aos bens de natureza rústica, queda fixado no 0,65%. 3. O tipo de gravame do Imposto sobre bens inmobles aplicable aos bens de características especiais, queda fixado no 1,2%. Artigo 3.º.–Exencións.1. De conformidade co previsto no artigo 63.4 da Lei 39/88, do 28 de decembro, gozarán de exención os inmobles rústicos e urbanos cunha cota líquida que non supere os 3 euros.2. Están exentos os bens inmobles situados no termo municipal deste Concello dos que sexan titulares os centros sanitarios de titularidade pública, sempre que estean afectos ao cumprimento dos fins específicos dos referidos centros. Esta circunstancia documentarase mediante certificado do organismo titular do centro sanitario, acreditando a afectación do centro. Artigo 4.º.–Bonificacións.1) Os suxeitos pasivos que ostenten a condición de titulares de familia numerosa gozarán dunha bonificación do 50% na cota íntegra do inmoble de uso residencial que constitúa a súa residencia habitual e na que estea empadroado, coas seguintes características: Para a aplicación das bonificacións será requisito imprescindible que o interesado a solicite, debendo acreditar: a) O empadroamento na vivenda obxecto de solicitude. b) A condición de categoría de familia numerosa, por medio do título oficial. c) Para gozar desta bonificación deberá presentar, anualmente, unha copia compulsada do título de familia numerosa. Non se poderá aplicar a bonificación a máis dunha vivenda por titular. Con carácter xeral, o efecto da concesión da bonificación comezará a partir do exercicio seguinte á data da solicitude e non terá carácter retroactivo.2) Gozarán dunha bonificación do 95 por cento da cota íntegra do imposto, aqueles inmobles nos que estean ubicadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. – No suposto que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 50 por cento da cota íntegra do imposto. Se nese mesmo inmoble se desenvolve unha actividade económica distinta á agraria, gandeira ou forestal non se poderá conceder bonificación algunha. Estas dúas bonificacións só beneficiarán aos profesionais en activo do sector primario que desenvolvan actividades agrarias, gandeiras ou forestais. Aplicarase unha bonificación do 30% aos pensionistas do réxime especial agrario que xa non estean en activo, no caso de cumprir as prescricións contidas nos dous parágrafos anteriores. Para poder aplicar esta bonificación á construción cuxa existencia motiva a súa solicitude, deberá estar dada de alta debidamente en Catastro e ter asinado un valor catastral económico Corresponderá ao Pleno da Corporación a declaración de especial interese ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. A bonificación terá carácter rogado, debendo ser presentada polo suxeito pasivo, e surtirá efectos a partir do período impositivo seguinte ao de presentación de solicitude. Para poder gozar desta bonificación, os interesados deberán presentar a seguinte documentación: – Declaración responsable do titular da actividade, que pode coincidir ou non co suxeito pasivo, de que está desenvolvendo a actividade agraria, gandeira ou forestal, así como Certificado de Facenda no que conste a súa situación censual. – Declaración de que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración deberá vir asinada polo suxeito pasivo. – Acreditación da titularidade catastral do inmoble. – Certificado de que o suxeito pasivo non ten débedas coa Facenda estatal, autonómica e local; nin coa Seguridade Social. – Xustificante do recoñecemento de explotación ou licenza da actividade correspondente. – No caso de pensionistas do Réxime especial agrario deberán de presentar xustificación da orixe da pensión. O Concello realizará de oficio todas as actuacións precisas para a comprobación dos extremos expostos ao respecto de esta bonificación. Os obrigados tributarios deberán comunicar no Concello calquera modificación relevante das condicións ou requisitos esixibles para a aplicación do beneficio fiscal. O órgano competente poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal.3) Establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. A gradación da porcentaxe de bonificación aplicarase do seguinte xeito: – Un 95 por cento pola creación de máis de 20 postos de traballo. – Un 75 por cento pola creación de entre 11 e 20 postos de traballo. – Un 50 por cento pola creación de ata 10 postos de traballo. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego. Esta bonificación manterase unicamente durante tres exercicios orzamentarios. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Disposición final A presente Ordenanza fiscal entrará en vigor o mesmo día da súa publicación no Boletín Oficial da Provincia e será de aplicación dende o día 1 de xaneiro de 2019, permanecendo en vigor ata a súa modificación ou derogación expresa. Vilasantar, 25 de xuño de 2018. O alcalde Fernando Pérez Fernández